Document ID: /roh_data/filtered/fineweb-2-filterrobots_roh.jsonl.gz/37501

Dario Cologna ed ils 50 kilometers, quai n’è betg propi in’istorgia d’amur. Cologna ha gudagnà en sia carriera quasi tut quai ch’ins sa gudagnar. Cun ina excepziun: el ha anc mai gudagnà ina cursa da 50 kilometers.
La proxima schanza da midar quai ha Cologna dumengia al campiunadi mundial da ski nordic a Falun – en ils 50 kilometers en il stil classic.
3 giadas cupitgà...
Tant als gieus olimpics a Vancouver, sco a quels a Sotschi era Cologna en il cumbat per las medaglias ed è cupitgà curt avant la fin. Cupitgà era Cologna er al campiunadi mundial 2013 en la Val di Fiemme. Mo almain ha el gudagnà là la medaglia d’argient.
RR Sportissimo 17:00